
legalni uterivači dugova 

utvrde da zaplenu nije moguće obaviti 
„regularno“ (dužnik nije kod kuće ili 
pruža otpor) mogu vam upasti u kuću 
u ranim jutarnjim ili kasnim večernjim 
satima. Mogu i da vam provale u stan 
ako „zaključe“ da niste kod kuće. Oni 
mogu da plene svu imovinu, da blokira- 
ju plate dužnika, nisu uopšte dužni da 
informišu dužnike da dolaze po zaplenu, 
a ako se dužnik uzjoguni, ove haračlije 
kao pojačanje mogu pozvati policiju. 
Sve ovo omogućava Zakon o izvršenju 
i obezbeđenju od 5. maja 2011. godine. 
Njime je moguće sprovesti legalnu 
otimačinu, i to bez bilo kakve presude i 
parnice. 

Time je buržoasko pravosuđe sebi 
dodelilo dodatni instrument za os- 
tvarenje svoje osnovne svrhe. To što 
sudovi izvršenje pravde prepuštaju 
izvršiteljima i onemogućavaju vam 
bilo kakvu odbranu čak i u okvirima 
buržoaskog prava, jasno pokazuje da 
svrha države i njenog pravosudnog 
sistema nije ni pravda ni humanost. 
Njihov osnovni zadatak je da štite 
interese bogatih i moćnih, a narod da 
kažnjavaju i drže u strahu i pokornosti. 


U Pravosudnoj akademiji, pred 
ministrom pravde i državne uprave, 
zakletvu je položilo 23 nova privatna 
sudska izvršitelja, čime se njihov broj 
povećao na 129, a planirano je da ih u 
skorije vreme bude ukupno 334. Uvođe- 
nje privatnih izvršitelja država opravdava 
rasterećivanjem državnih sudskih organa. 
Meta ovih legalizovanih uterivača dugova 


najmanje će biti oni koji mogu da plate 
svoje dugove, već nezaposleni, penzione- 
ri, ljudi sa niskim i neredovnim platama. 
Ako vam gazda nekoliko meseci ne da 
platu, vi naravno nećete moći da platite 
ni hranu, a kamoli komunalije. Tad će na 
scenu stupiti izvršitelji, koji svoje haračke 
pohode mogu da sprovode svakog dana, 
u bilo koje doba, od 7 do 22 časa. Ako 



UTERIVACI DOBIJAJU BLAGOSLOV OD DRZAVE 


Šabac - Radnici sprečavaju prodaju 
firme 

Radnici „Zorka transporta“, preduzeća u 
restrukturiranju iz Šapca, organizovali su 
štrajk upozorenja kako bi sprečili prodaju 
imovine firme koju je Osnovni sud zaka- 
zao za 26. novembar, po tužbi bivših rad- 
nika za isplatu razlike zarada. Železnica je 
procenjena na četiri miliona i trista hiljada 
evra, a pristanište na 260.000 evra, zaje- 
dno sa dizalicama. Po rečima radnika i 50 
odsto od toga je dovoljno za pokriće svih 
dugovanja, dok rasparčavanje imovine 
koju prodaje Sud obezvređuje preduzeće i 
vodi ga u stečaj, a firma sada solidno radi. 
Ukoliko se najavljena prodaja ne obusta- 
vi, najavljuju radikalizaciju protesta. 


Kruševac - Nastavak protesta 
ispredgradskeuprave 

Kruševac - Radnici IMK ,,14. 
oktobar” iz Kruševca danas su 
nastavili s protestima ispred grad- 
ske uprave jer im nije isplaćen 
jedan minimalac do 15. novembra. 
Zaposleni u ovoj fabrici su nedav- 
no, na sastanku sa ministrom 
privrede Sašom Radulovićem, 
prihvatili da se problem ,,14.ok- 
tobra” rešava po modelu Fabrike 
automobila (FAP) iz Priboja, i da 
im do 15.novembra bude isplaćen 
jedan minimalac, a drugi mesec 
dana kasnije, ali dogovor očigledno 
nije ispoštovan. 


Radnici iz Srbije zarobljeni u Rusiji 

Dvadeset sedam radnika iz Srbij e zaroblj eno 
je u mestu Veseloj, 70 km od Sočija. Nalaze 
se u jednoj kući iz koje ne mogu da izađu 
jer nemaju papire. Oni su radili na izgradnji 
višespratnica za Železnicu Rusije. Do sada 
su dobili samo avgustovsku platu i na 20 
dana akontaciju po 1.000 rubalja, što iznosi 
svega dvadesetak evra. Iako im je rečeno da 
će raditi na malim visinama, gazde traže 
da, bez zaštitne opreme, bez skela, samo 
viseći na užadima, rade na 13. i 14. spratu 
Od obećanih papira nije bilo ništa, pa su sve 
vreme radili na crno, a pobunili su se pre 
nekoliko dana, kada je na susednoj zgradi 
poginuo jedan radnik. Od tada su, po 
nalogu poslodavca, praktično zatvoreni. 


“DAKLE: EKSPROPRIJACIJA VLASNIKA ZEMLJE I KAPITALA U K0RIST SVIH; I UKIDANJE VLASTI ” (E. Malatesta) 










Preporučujemo film 


ZAGREBIDUBUE k 

Odlivan e podataka iz SIEPA-e 

Како „istraživačko novinarstvo" odrađuje 
posao bezbednosnih službi? 


Internet portal Balkanist uzburkao 
je ovih dana javnost objavljivanjem 
mejlova koji su „procureli ££ iz SIEPA-e 
(Agencije za promociju izvoza i 
stranih ulaganja Vlade Srbije). Ove 
informacije, kako kaže Balkanist, 
u slučaju da se dokaže njihova 
autentičnost, sadrže naznake postoja- 
nja korupcije i nesavesnog postupa- 
nja u rukovođenju ovom agencijom. 
SIEPA je čedo Mlađana Dinkiča i u 
večini inkriminišučih mejlova akteri 
su članovi URS, a pojavljuje se i sam 
Dinkič. Prema prvim informacijama, 
server SIEPA-e je hakovan, a nepoznati 
haker je mejlove prosledio medijima. 
I sve to, gle čuda, baš u trenutku kada 
je ministar privrede Saša Radulović 
najavio da će naložiti gašenje SIEPA-e. 
Kasnije je „izvor blizak istrazi ££ javio 
Balkanistu da mejlovi nisu hakovani, 
već da ih je prosledio insajder iz 
SIEPA-e koji je odlučio da sarađuje sa 
policijom. 

Već godinama unazad razne afere i 
malverzacije u javnost prvo dospeju u 
obliku tekstova „dobro obaveštenih ££ 
novinara-istraživača, koji istovremeno 
imaju ulogu tužioca, svedoka, sudije, 
porote, žalbenog veća i dželata. U po- 
slednje vreme se hapšenja vrlo često 
najavljuju na naslovnim stranama, kao 
da se na kioscima ne prodaju novine 
nego informativni bilteni Ministarstva 
unutrašnih poslova, što zapravo uopšte 
nije daleko od istine. Postoji više mode- 

Daliste 
znali u 

...da je nacistička Ne- 
mačka jedina država ko- 
ja je zatvorila veći broj 
Ijudi od SAD? 

Ч _ J 

Pretplati se! Godišnja pretplata iznosi 1000 di- 
nara i podrazumeva isporuku Direktne akcije na 
vašu kućnu adresu u narednih godinu dana. Ako 
želite da postanete naš pretplatnik, javite se na 
distro@inicijativa.org ili 063/116-5551. 


la kojima se ovo postiže - na primer 
„dobro obaveštenf novinar dobije 
„proverene informacije ££ direktno 
od „dobro obaveštenog izvora ££ , koji 
ne samo što se profesionalno bavi 
bezbednošću i informacijama (u jed- 
noj Agenciji), nego se sa tim novina- 
rem nalazi po službenoj dužnosti, 
po nalogu svog šefa, koga je tog jutra 
nazvao njegov šef... 

U ovom slučaju nije reč o tome, jer je 
portal Balkanist izvestio profesional- 
no, bez senzacionalizma i uz poštova- 
nje „pretpostavke nevinostf. Štaviše 
oni su i sami jasno ukazali na kontekst 
u kome ovi mejlovi ,,cure ££ u javnost 
- samo par dana nakon što je Uprava 
kriminalističke policije ispitivala di- 
rektora SIEPA, Božidara Laganina, na 
osnovu krivične prijave koju je protiv 
njega prethodno podnelo Ministar- 
stvo privrede. 

Međutim, sama logika „prava javnosti 
da zna ££ gura novinare, čak i kada im je 
kristalno jasan kontekst, da objavljuju 
informacije koje im dostavljaju tajne 
službe i drugi državni organi, čime 
se direktno stavljaju u službu države 
i postaju izvršioci interesa moćnika i 
tajkuna. Istraživačko novinarstvo je 
najčešće ili naručeno ili namešteno, a 
ako je zaista samoniklo i autentično, 
onda i izvori i novinari kao nagradu 
dobijaju ćeliju ili metak - poput Bredlija 
Meninga ili Dade Vujasinović. 

Treba da bude jasno da je „borba protiv 
korupcije ££ obična šarena laža za skreta- 
nje pažnje sa praznih stomaka i praznih 
života. Znamo da u kapitalizmu niko 
nije čist, koliko god da gledamo kako se 
na silu ,,zaboravlja ££ ratna odgovornost 
visokih državnih funkcionera ili Da- 
čićev kofer pun para, ili kako liberali iz 
„Druge Srbije ££ troše poslednje ostatke 
kredibiliteta u negiranju informacija 
koje je kriminalac Cane Subotić izneo 
o Ružici Đinđić. Korupcija je integralni 
deo kapitalističke društveno-ekonom- 
ske formacije. Da bi se ukinula korupci- 
ja, mora biti ukinut sistem koji je 
proizvodi. A sistem, svakako, neće sruši- 
ti kampanje projektovane u komorama 
službe bezbednosti. 


Rebellion (2011) 

Na Novoj Ka- 
ledoniji je 1988. 
grupa FLNKS 
otela dvadesetak 
policajaca i 

zahtevala ne- 
zavisnost od 
Francuske. Pošto 
se ovo dešavalo 
neposredno pred drugi krug 
predsedničkih izbora u Francuskoj, 
političari su radi sticanja dodatnih 
političkih poena odlučili da prekinu 
pregovore i krizu s taocima razreše 
spektakularnom akcijom elitnih 
vojno-policijskih jedinica, ne oba- 
zirući se na rizik po živote talaca. 
U akciji je ubijeno 19 otmičara, a 
autopsijom je utvrđeno da je većina 
pogubljena iz neposredne blizine, 
nakon zarobljavanja. Nekoliko mese- 
ci nakon ovog događaja postignut je 
sporazum kojim je započet proces 
osamostaljenja Nove Kaledonije (ko- 
ji i dalje traje), a svi učesnici u otmici 
su amnestirani i obustavljena je sva- 
ka dalja istraga o smrti 4 žandarma 
i 19 boraca za nezavisnost. U Novoj 
Kaledoniji se nalazi četvrtina svetskih 
zaliha nikla. Zasnovano na istinitim 
događajima. 

The U.S.us.John lennon 

Dokumentarac 
o životu Džona 
Lenona koji 
se fokusira na 
njegovu tran- 
sformaciju 
iz običnog 

popularnog 
mladog muziča- 
ra u politički 
osvešćenog antiratnog aktivistu. 
Posebno je pokriven period od 1967. 
do 1973. godine. 

Direktnu akciju možete nabaviti na sledećm mestima: 

BEOGRAD: Knjižare BARABA, PLATO i 
BEOPOLIS; Kafići BRAT FIDEL i BRAT ČE. 
KRAGUJEVAC: Kafane MAGMAi MARKO. 
SREMSKA MITROVICA: Knjižara BUKBAR. 
UŽICE: Kafić KUĆAČAJA. NIŠ: Udruženje 
ŽENSKI PROSTOR. ZAJEČAR: Omladinski 
centarZAJEČAR. NOVI SAD: Knjižare 
NUBLU i MALAVELIKAKNJIGA. 

ТНЕ U.S.VS. 

J0HN LENN0N 

















AKTUILNO 



lažni sindikati spremaju novu prevaru 

Međusobne razmirice „reprezentativnih" i „manje reprezentativnih" sindika- 
ta doprinose stvaranju iluzije o nekakvoj dinamici na sindikalnoj sceni u Srbiji, 
kao i iluzije o „radikalnijim" tendencijama jednih, odnosno „reakcionarnijim" 
drugih. 


Nedavno je vlada Velike Bri- 
tanije najavila sprovođenje 
istrage o navodnom 
zastrašivanju gazda od 
strane sindikata. Situacija 
koja je izazvala premijera 
britanske imperije Dejvida 
Kamerona da počne da 
galami nad „šokantnim” 
ponašanjem sindikata je 
vezana za aktivnost, inače 
žutog britanskog sindikata, 
Unite, koji je organizovao 
protestne akcije ispred kuča 
menadžera odgovornih za 
eksploataciju i maltretiranje 
radnika u petrohemijskoj 
kompaniji ,,Grangemut“. 
Britanske gazde, i političari 
- koji se, kao i svi političari, 
nalaze u njihovoj službi - 
kažu da neće dopustiti dalje 
„zastrašivanje” poslodavaca, 
pokušaje prekidanja dotoka 
repromaterijala firmama i 
druge vrste direktnih pritisa- 
ka sindikata. 

Na nesreću radnica i radnika u 
Srbiji, „naše” gazde, ako j e sudi- 
ti po najavama aktivnosti žutih 
sindikata koji su uzeli na sebe 
da kritikuju novonajavljene, 
još represivnije i mračnije 
zakone o radu, štrajku itd., 
nemaju razloga za mnogo 
brige. Među organizacijama 
koje su izbile u prvi plan kao 
,,protivnici“ donošenja novih 
antiradničkih zakona, pored 
već uobičajene podele na one 
bolje podmazane birokratske 


sindikate, koje država priznaje 
za „reprezentativne” a koji i 
sami učestvovuju u pisanju 
predloga zakona, i onih drugih, 
koji bi takođe želeli deo mrvica 
sa gazdinih stolova - okupljenih 
u mrežu grozomornog imena - 
„Srpski sindikalni front” (ili SS 
Front, kako se sve češće zove u 
narodu), ne postoji suštinska 
razlika. Njihove međusobne raz- 
mirice, koje su ukorenjene pre 
svega u interesima birokratskih 
aparata ovih organizacija - koji 
se međusobno, u skladu sa 
finansijskim, političkim i dru- 
gim aspektima, mire, svađaju, 
povezuju i razlilaze - doprino- 
se stvaranju iluzije o nekakvoj 
„dinamici” na sindikalnoj 
sceni u Srbiji, kao i iluzije o 
raslojavanju i „radikalnijim” 
tendencijama jednih, odnosno 
„reakcionarnijim” stavovima 
drugih. 

I j edni i drugi su spremni da, pod 
pritiskom baze, najave velike, 
masovne, čak u nekim trenuci- 
ma i nasilne, štrajkove i proteste 
protiv novih antiradničkih me- 
ra. No, kao i obično, sve te priče 
ostaju prazna slova na papiru. 
Dobar primer za to je sindikat 
Sloga, koji je jedan od nosilaca 
S S Fronta, i koj i veoma često fler- 
tuje sa radikalnom retorikom 
najavljujući ozbiljniije akcije 
protiv gazda. Ali, dok radnici 
Autosaobraćaja iz Kragujevca 
već više od mesec dana herojski 
blokiraju regionalni put i 


prugu, pritiskajući gazde da 
im isplate pošteno zarađeni 
novac, radnici koji su tamo 
članovi sindikata Sloga su nas 
obavestili da njihov sindikat, 
koji se predstavljao kao radi- 
kalan, borben i levičarski, ni u 
jednom trenutku nije pokušao 
da stupi u kontakt sa njima, 
a kamoli da im uputi neku 
praktičnu podršku. 

Drugim rečima, sve dok se 
budemo oslanjali na sindikate 
koji uporno odbijaju direktnu 
akciju i generalne štrajkove, 
i koji pokušavaju da glume 
sukobe sa gazdama malo 
radikalnijom retorikom 
ništa se neće promeniti na 
bolje. Reakcija britanskih 
gazda na aktivnosti sindikata 
u toj zemlji najbolje pokazuju 
pravac koji je potrebno uzeti 
ukoliko se namerava naneti 
ozbiljan udarac ovdašnjim 
gazdama. Stoga, šta treba 
uraditi povodom najavljenih 
kriminalnih zakona o radu 
i štrajku? Preduzimati 
direktne akcije, blokirati 
bitne saobraćajnice, odlučnim 
zahtevima proganjanjati gazde 
svuda - bilo na poslu, bilo 
na ulicama, bilo u njihovim 
domovima. I kao najvažnije 
- pokrenuti opšti generalni 
štrajk kojim se jedino može 
obezbediti pobeda radničkih 
interesa. 

J. R. 



Tokom četvorodnevnog štrajka tek- 
stilnih radnika u Bangladešu, koji je 
otpočeo 12. novembra, nije radilo oko 
200 fabrika odeće. Nekoliko hiljada 
radnika sukobilo se sa policijom u 
predgrađu Dake, pri čemu je poginu- 
lo najmanje dvoje ljudi. Drugog dana 
štrajka u Bangladešu povređeno je oko 
80 ljudi. 

Protesti zbog malih zarada i uslova ra- 
da započeli su nakon što se se u aprilu 
ove godine srušio fabrički kompleks 
u predgrađu Dake kada je poginulo 
1.135 ljudi. Najnoviji sukobi su počeli 
u Ašuli-ji, gde se nalaze najveće fabrike 
odeće koje rade za zapadne firme („Vol- 
mart”), u industrijskoj oblasti Gazipur 
severno od Dake. Hiljade radnika baca- 
le su kamenje na policiju i na fabrike. 
Vlada Bangladeša odobrila je nakon 
ovih štrajkova povećanje zarada u 
tekstilnoj industriji za 77%. Ovo samo 
na prvi pogled predstavlja pobedu 
radničkih zahteva, jer plata od 5.300 
taka (66 dolara) predstavlja najnižu 
zaradu u tom privrednom sektoru 


na svetskom nivou, a njenu vrednost 
dodatno obezvređuje godišnja inflacija. 
Po svemu sudeći, sukobi u Bangladešu 
će se nastaviti, jer radnici zahtevaju za- 
rade više od 8.114 taka (100 dolara). 

Štrajk pilota u Belgiji 

Piloti aviokompanije „Brisel Erlajnz“ 
obustavili su rad u ponedeljak 18. 
novembra, zbog čega je otkazan 
značajan broj letova. Na sajtu 
aviokompanije je objavljeno da su le- 
tovi otkazani „zbog divljeg štrajka“. 
Otkazano je skoro stotinu letova iz 
evropskih destinacija i ka njima, a ni- 
su bila moguća ni putovanja ka Nju- 
jorku i Tel Avivu. 

Sindikat izjavljuje da je 80% pilota 
odbilo da leti zbog zakidanja kojima 
je aviokompanija imala nameru da 
ostvari uštedu od 100 miliona evra. 

Štrajkvozača kamiona 
ulosAndelesu 

18. novembar. Vozači kamiona or- 
ganizovali su štrajk u luci u Los Anđe- 


lesu zahtevajući bolje uslove rada. 
Njihov protest je bio usmeren protiv 
firme Green Fleet i još dve prevozni- 
čke firme iz Karsona, zbog pritisaka 
i odmazde nad radnicima koji su 
pokušali da se sindikalno organizuju. 
Vozači iz okruga Vilmington već su 
organizovali jednodnevni štrajk u 
avgustu ove godine. 

Studenti u Bugarskoj blokirali 
fakultete i parlament 

Masovni narodni protesti u Bugarskoj 
traju još od početka godine nakon što 
je bugarska vlada povećala cene života 
i stanovanja. Prošle nedelje je nekoliko 
stotina bugarskih studenata blokiralo 
poslanike unutar zgrade bugarskog 
parlamenta, zbog čega je intervenisao 
kordon specijalne policije, a šest 
studenata je uhapšeno. Studenti, koji 
su organizatori najnovijih masovnih 
narodnih protesta u Bugarskoj, blo- 
kirali su početkom prošle nedelje 
slušaonice na fakultetima i onemogući- 
li predavanja. 


Centar za liberterske studije predstavlja: 

Bojan Pandža: Abraksasov 
vodič niz dokumentarni film 

Drugo, prošireno izdanje knjige koja nadahnju- 
je svojom brutalnom iskrenošću i silazi u 
najmračnije ponore ljudske psihe u potrazi 
za izvorima zla. Autor svojim konstatacijama 
ogoljuje sebe pružajući nam emotivni rolerkos- 
ter kroz tunele inspiracije, bacajući usput svetlo 
na svoje personalne frustracije i lomove. 


Bojan Pandža 


A ZNAŠ LI TI JADAN 
DA SMO MI OĐE 
ZA OKULTNO ZADUŽENI? 






SPALJIVANJE NACISTICKE ZASTAVE PRED ZGRADOM AMERICKE AMBASADE 
U ATINI, TOKOM MARŠA NEKOLIKO DESETINA HILJADA LJUDI KOJIM JE 17. 
NOVEMBRA OBELEŽENA 40-GODIŠNJICA STUDENTSKOG USTANKA PROTIV 
PROAMERIČKE VOJNE HUNTE U GRČKOJ. 


Sindikalna konfederacija Anarhosindikalistička inicijativa (ASI) je propa- 
gandno-borbena anarhistička revolucionarna sindikalna organizacija, koja se 
bori za društvo bazirano na individualnoj i kolektivnoj slobodi, ravnopravnosti i 
solidarnosti, lišeno svih oblika represije, hijerarhije i vlasti čoveka nad čovekom. 

ASI je Sekcija Međunarodnog udruženja radnika i radnica (MUR-AIT-IWA) 

Direktna akcija nastavlja tradiciju časopisa Hleb i sloboda, čiji je prvi 
broj štampan 1905. u Beogradu 

Direktna akcija se finansira vašim donacijama. Ako želite da nas podržite na ovaj 
način, novac možete uplatiti na račun Centra za liberterske studije: 

200-2269920101033-28 

Uredništvo: Milan Lukić, Slobodan Stamenčić, Ratibor Trivunac, Tadej 
Kurepa i Aleksandar Belčević (odgovorni urednik) 

Priloge i pisma slati na kontakt adresu. 

Kontakt: CLS (DA), Poštanski pretinac 6, 

11077 Beograd, Srbija 
tel. 063/1165551 
e-mail: da@inicijativa.org 
web: www.inicijativa.org 
Rukopisi ne gore. 

Tiraž: 1000 



























